एकातिर डा. गोविन्द के.सी.को अनशनले सबैलाई मसला पुगिरहेको छ भने अर्कोतिर सेवा प्रदान गर्नमा तल्लीन रहनुपर्ने स्वास्थ्य कर्मचारी डा. गोविन्द के.सी. को पक्ष र विपक्ष भनेर समय खेर फालिरहेका छन् । अस्पतालको वातावरण बिरामी र स्वास्थ्य सेवाभन्दा अनशनको रमाइलोले स्थान लिन थालेको देखिन्छ । अनशन टुङ्ग्याउन सम्झौता गर्ने तर कार्यान्वयनमा तदारुकता नदेखाउने प्रवृत्तिले गर्दा आठौँ अनशनसम्म आइपुग्नुभएको छ डा. के.सी. । तिनै उस्तै मागका लागि पटक–पटक आमरण अनशन बस्नुपरिरहेको अवस्थामा यसपटकको सरकार परिवर्तनले के असर गर्ला त उहाँको मागलाई र उहाको व्यक्तिगत स्वास्थ्यमै ?
